Diari Oficial de la Generalitat Valenciana


Sumari del DOGV 5221, del 17-03-2006 (2006/2642)

Resolució de 3 de març de 2006, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica aèria a 132 kV, simple circuit dúplex, ST Embalagué.ST Morella, 2n tram, suport núm. 32. ST Morella, a la província de Castelló, expedients ATLINE/2003/76 i ATLINE/2003/76/12. Expedient d'expropiació forçosa JUEXPR/2006 /1.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5221

Data del DOGV
:   17-03-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/2642


Organisme emissor
:   Conselleria d'Infraestructures i Transport

Tipus de document
:   Anunci

Resolució de 3 de març de 2006, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica aèria a 132 kV, simple circuit dúplex, ST Embalagué.ST Morella, 2n tram, suport núm. 32. ST Morella, a la província de Castelló, expedients ATLINE/2003/76 i ATLINE/2003/76/12. Expedient d'expropiació forçosa JUEXPR/2006 /1. [2006/2642]  
El 10 de gener de 2006, el director general d'Energia de la Conselleria d'Infraestructures i Transport, va dictar resolució per la qual va autoritzar a Energías Renovables Mediterráneas, SA (Renomar), va declarar, en concret, la utilitat pública i se va aprovar el projecte d'execució de la línia elèctrica àeria a 132 kV, simple circuit dúplex, ST Embalagué-ST Morella, 2n tram, suport núm. 32-ST Morella, a la província de Castelló.   
La declaració d'utilitat pública esmentada, d'acord amb el que disposa l'article 54 de la Llei 54/1997, de 27 de novembre, del Sector Elèctric, comporta la necessitat d'ocupació dels béns i drets afectats i implica la urgente ocupació d'estos als efectes de l'article 52 de la Llei d'Expropiació Forçosa.  
En virtud d'això, el conseller d'Infraestructures i Transport, en compliment del que disposa l'esmentat article 52 de la Llei d'Expropiació Forçosa, ha resolt convocar als titulars dels béns i drets afectats en l'ajuntament on es troben les finques afectades, com a punt de reunió per a portar a terme l'alçament d'actes prèvies a l'ocupació i, si calguera, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per una persona degudament autoritzada i hauran d'aportar els documents que acrediten la seua titularitat i l'últim rebut de la contribució. Podran anar acompanyats dels seus pèrits i d'un notari, si ho estimen oportú, amb despeses a càrrec seu.  
L'alçament d'actes tindrà lloc el dia 20 d'abril de 2006, a l'Ajuntament de Cinctorres, a partir de les 12 hores.   
L'orde d'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats s'exposarà en el tauler d'edictes de l'Ajuntament indicat i en l'annex.  
Cal comunicar que esta publicació es realitza també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de notificació de la present resolució als titulars desconeguts o amb domicili ignorat o a aquells que, intentada la notificació, no se'ls haguera pogut realitzar.  
En l'expedient expropiatori Energías Renovables Mediterráneas, SA (Renomar), assumirà la condició de beneficiària.  
València, 3 de març de 2006.. El conseller: José Ramón García Antón.